tomron87/hebrew-wikipedia-sentences-corpus huggingface dataset:
בית"ר טוברוק (מוכרת גם בשמות בית"ר נס טוברוק ובית"ר טוברוק נתניה) היא קבוצת כדורגל ישראלית מהעיר נתניה המשחקת בליגה ג', וידועה בשל קבוצת הנוער שלה, שמשתתפת בליגת העל.
בקבוצת הנוער אימנו אנשי כדורגל מהבכירים בישראל ובהם שלמה שרף ובני לם.
הקבוצה המקורית של בית"ר נתניה הוקמה עוד לפני הקמת מדינת ישראל (ב-1938) ושיחקה בעיקר בליגות הנמוכות (ב', א', לאחר מכן ארצית), ובעיקר הייתה לקבוצה שהתנדנדה בין הליגה השנייה לשלישית.
הקבוצה שיחקה בליגה השנייה בשנים 1961-1977 ולאחר מכן ב-1981-1982. בסוף עונת 1985/1986 הקבוצה עלתה לליגה הבכירה הישראלית שנקראה אז הליגה הלאומית.
את עונת 1986/1987 סיימה הקבוצה במקום ה-16 והאחרון כאשר צברה 10 נקודות בלבד ב-30 משחקים עם מאזן שערים של 70-.
זהו אחד המאזנים השליליים ביותר בתולדות הליגה לקבוצה שירדה לליגה השנייה.
מצב הקבוצה התדרדר בשנים לאחר מכן, ובעונת 1991/1992 הקבוצה ירדה לליגה השלישית מהמקום ה-15, ושנה לאחר מכן ב-1993 התפרקה ונעלמה ממפת הכדורגל הישראלי.
הקבוצה הוקמה ב-1993 בשם "בית"ר נס טוברוק" (המילה "נס" נובעת מהיותו של עודד מכנס אחד ממקימי המועדון החדש ולאחר עזיבתו הושאר חלק משמו בשם הקבוצה), לאחר התפרקותה של קבוצת האם בית"ר נתניה.
הקבוצה ידועה כבעלת מחלקת נוער משובחת שמגדלת שחקנים מוכשרים.
בשל הפערים ברמות האיכות בין קבוצת הנוער, שמשחקת בליגה הבכירה, לבין הקבוצה הבוגרת, המשתתפת בליגה החמישית בחשיבותה, בוגרי קבוצת הנוער לא ממשיכים במועדון אלא עוברים לרוב למועדונים בליגות הבוגרים הבכירות.
בית"ר תל אביב חולון היא קבוצת כדורגל ישראלית מהעיר תל אביב ומשחקת בליגה ב'.
צבעי הקבוצה הם כחול ולבן, ומגרשה הביתי הוא אצטדיון טוטו חולון.
בשנת 2011 פרשה שמשון מהאיחוד והקבוצה התאחדה עם קבוצת עירוני רמלה ונקראה בית"ר תל אביב רמלה.
בשנת 2019 פורק האיחוד עם רמלה והקבוצה התאחדה עם מכבי עירוני בת ים ונקראה בית"ר תל אביב בת ים.
בשנת 2023 נפרדה הקבוצה מבת ים ושם הקבוצה חזר לבית"ר תל אביב.
בשנת 2025 התאחדה עם קבוצת עוצמה חולון ושם הקבוצה שונה לבית"ר תל אביב חולון.
בית"ר תל אביב הוקמה כקבוצת נוער בשנת 1934 על ידי מנחם ליקורמן, שהיה מפקד בית"ר במעוז המצודה.
בשנת 1935 נוסדה קבוצת הבוגרים על ידי מאיר קוסובסקי, אך אחרי תקופה קצרה היא התפרקה ושחקני הנוער שבגרו תפסו את מקומה.
בשנת 1937 זכתה בית"ר תל אביב באליפות ליגה ג' והעפילה לליגה ב'.
כשהייתה קרובה לעלות לליגה א' (אז הליגה הבכירה), טענו בהתאחדות לכדורגל שהקבוצה אינה ראויה להתמודד בליגה הבכירה.
נקבע משחק ידידות באצטדיון המכביה בין הקבוצה לבין מכבי תל אביב, ששיחקה בליגה א'.
בית"ר ניצחה 1–0 ורק אז הכירה ההתאחדות בבית"ר כקבוצה הראויה לשחק בליגה הבכירה.
לבסוף, הוחלט בישיבת ועדת הליגה והגביע של ההתאחדות שבית"ר תצטרף לליגה א' לאחר שסיימה שנתיים ברציפות כאלופת הליגה השנייה, כשבעונת 1939 סיימה הקבוצה את הליגה של מחוז תל אביב ב' עם 22 ניצחונות וללא אף הפסד אחד.
במסגרת עונתה הראשונה בליגה הבכירה, עונת 1940, ב-10 בפברואר 1940, התקיים במגרש אבו חצרה ביפו הדרבי הראשון מול הפועל תל אביב לעיני עשרות אלפי צופים.
המשחק הסתיים בניצחון הפועל 1–0, ובגומלין באצטדיון המכביה ניצחה בית"ר 3–0. המשחקים בין בית"ר להפועל היו תמיד טעונים פוליטית ורגישים.
בליגות הנמוכות, קבוצות הפועל הגדולות נמנעו מלהיפגש עם בית"ר, עד אשר היא העפילה לליגה הראשונה.
את הליגה סיימה בית"ר כסגנית האלופה של הפועל תל אביב, והייתה אחת מהמתומדדות החזקות לתואר.
ב-20 בפברואר 1940, במסגרת חצי גמר גביע המדינה של אותה העונה, נערך משחק בחיפה בין הקבוצה הבריטית של רגימנט הארטילריה המלכותי לבין בית"ר.
לפני סוף המחצית נכבש שער לזכות בית"ר אך השופט פסל אותו, ובתגובה שחקן בית"ר נתן פנץ מחה על כך בפני השופט.
השופט בתגובה קרא לשוטרים שהוצבו במגרש, והם עצרו את פנץ וכלאו אותו בתא המעצר.
חברי קבוצתו של פנץ ירדו מהמגרש כמחאה, והשופט איים לתת לבית"ר הפסד טכני.
לבסוף, נציג בית"ר שכנע את השחקנים לעלות בחזרה למגרש.
לקראת סיום המשחק, בעט כספי בעיטה ממרחק של 50 מטר לשער והבקיע, והקבוצה עלתה לגמר הגביע.
במשחק הגמר ניצחה בית"ר תל אביב 3–1 את מכבי תל אביב וזכתה בתואר הראשון בתולדותיה.
ב-27 באפריל 1940 שיחקו לראשונה שחקנים של בית"ר תל אביב בנבחרת הלאומית, כשבנימין מזרחי, ורנר כספי ולוניה דבורין ערכו את הופעות הבכורה שלהם בנבחרת.
בעונת 1942 התמודדה הקבוצה בגמר הגביע נגד מכבי חיפה.
בית"ר ניצחה בתוצאה הבלתי שגרתית 12–1, כשאליעזר שפיגל לבדו כבש שבעה שערים, וזכתה בפעם השנייה בגביע ארץ ישראל.
בעונת 1944/1945 זכתה בית"ר תל אביב באליפות מחוז דרום והפועל תל אביב זכתה באליפות מחוז צפון, ונקבע מראש שאליפות הליגה תוכרע במשחק בין האלופות המחוזיות, אולם משחק זה לא נערך מעולם ותואר האליפות לא ניתן לאף אחד.
בגמר הגביע הארץ-ישראלי של שנת 1947 נפגשו בית"ר תל אביב ומכבי תל אביב.
בדקה ה-86, במצב של 2–3 למכבי, נכבש שער לזכות בית"ר אך השופט פסל את השער ועקב כך פרצה מהומה גדולה, הקהל פרץ למגרש והמשחק הופסק.
אחד משחקני בית"ר רץ וחטף את הגביע עמו, אך השופטים קבעו ניצחון טכני לזכות מכבי והגביע הועבר אליה.
באוגוסט 1947 הכריזו השלטונות הבריטיים על תנועת בית"ר, ובכלל זה גם אגודת הספורט בית"ר, כבלתי חוקית, משום שחלק משחקני קבוצות בית"ר לקחו חלק בפעולות ארגון האצ"ל.
כשנודע שהקבוצה לא תוכל להמשיך בפעילותה (כמו שאר קבוצות הכדורגל של אגודת בית"ר), הוחלט לשנות את שם הקבוצה באופן זמני מ"בית"ר תל אביב" ל"נורדיה תל אביב".
השם נורדיה נבחר על שמו של מקס נורדאו, ממייסדי התנועה הציונית.
חלק קטן מהשחקנים סירבו לקבל את שינוי השם ל"נורדיה", והגדיל לעשות נתן פנץ, שהכריז שהוא יחזור לשחק רק כאשר יוחזר השם "בית"ר".
בעונת 1947/1948 הייתה אמורה נורדיה תל אביב לזכות באליפות, אך שני מחזורים לפני סיום הליגה החליטה ההתאחדות על הפסקת פעילות הליגה והיא חודשה רק לאחר הקמת המדינה.
בעונה הראשונה של הליגה הבכירה תחת מדינת ישראל, עונת 1949/1950 שיחקה בית"ר וסיימה במקום השישי.
בעונת 1954/1955, שחקן בית"ר ניסים אלמליח קבע שיא וכבש 30 שערים בעונה אחת, שיא אשר החזיק מעמד 61 שנים עד שנשבר על ידי ערן זהבי בעונת 2015/2016. בהמשך שנות ה-50 התנדנדה בית"ר תל אביב בין הליגה הבכירה לליגת המשנה.
בין השחקנים המפורסמים והמוכשרים באגודה באותה עת היו השוער אבי ליברמן והבלמים שרגא טופולנסקי ואברהם לב, שיאן ההופעות של הקבוצה בנבחרת ישראל, עם 16 הופעות בינלאומיות.
בשנת 1977 העפילה בית"ר תל אביב לגמר גביע המדינה בו הפסידה 0–1 למכבי תל אביב.
גם בליגה של עונת 1976/1977 חוותה הקבוצה הצלחה מסוימת כשסיימה במקום הרביעי, הגבוה שלה מזה עשור.
התקופה הטובה יחסית של הקבוצה הייתה בסוף שנות השמונים ובתחילת שנות התשעים, כשכוכבה הגדול באותה התקופה היה ניסים כהן, אשר הוביל את הקבוצה לצמרת הליגה כחלק מ"שלושת הכהנים" יחד עם הקשר ניסן כהן והחלוץ ירון כהן.
החל מעונת 1987/1988 העפילה הקבוצה לפלייאוף העליון בליגה הבכירה במשך חמש עונות רצופות, ובעונת 1990/1991 סיימה במקום השלישי, הגבוה ביותר בתולדותיה (בימים שאחרי קום המדינה), תחת הדרכתו של המאמן יצחק שום.
אך בסיום העונה שלאחר מכן, ב-1992/1993 ירדה שוב לליגת המשנה.
בעונת 1995/1996 ירדה בפעם האחרונה מהליגה הבכירה, ומאז הידרדרה הקבוצה לליגות הנמוכות יותר, כשבסיום עונת 1998/1999, מוצאת את עצמה בית"ר תל אביב בליגה השלישית בישראל, משם מצליחה הקבוצה לחזור רק עשור לאחר מכן.
במאה ה-21 - התמזגויות עם קבוצות אחרות
בשנת 2000 התאחדה הקבוצה עם שמשון תל אביב, והקבוצה המאוחדת נקראה בית"ר שמשון תל אביב.
הקבוצה שיחקה בליגה הארצית, אז הליגה השלישית, וניסתה להעפיל לליגת המשנה ללא הצלחה.
הישג השיא של הקבוצה היה בעונת 2007/2008 כאשר העפילה לחצי גמר גביע המדינה, לאחר שהדיחה את קבוצות ליגת העל מכבי תל אביב ועירוני קריית שמונה ואת קבוצת הפועל פתח תקווה מהליגה הלאומית.
בחצי הגמר הודחה על ידי הפועל תל אביב לאחר דו-קרב בעיטות עונשין.
בסוף עונת העפילה הקבוצה מהליגה השלישית לליגת המשנה, הליגה הלאומית, ובעונת 2009/2010 סיימה במקום ה-12 והצליחה להישאר בליגה.
בשנת 2011 התאחדה הקבוצה עם עירוני רמלה, שהוקמה כמה שנים קודם לכן כהמשכה של בית"ר רמלה שהתפרקה.
כתוצאה מהאיחוד עם רמלה פרשה שמשון מהאיחוד והקימה מחדש את קבוצת שמשון תל אביב, והקבוצה החדשה נקראה בית"ר תל אביב רמלה.
בעונת 2011/2012 סיימה הקבוצה במקום השמיני בפלייאוף האמצעי של הליגה הלאומית.
בעונת 2012/2013 הייתה הקבוצה בסכנת ירידה ואף הגיעה למשחקי המעבר לליגה השלישית, אך ניצחה וניצלה מירידה.
בעונת 2013/2014, לראשונה מאז האיחוד, הצליחה להגיע לפלייאוף העליון בליגה הלאומית, וסיימה את העונה במקום השביעי בטבלה.
בעונת 2014/2015 סיימה הקבוצה במקום ה-12 בליגה הלאומית, ובגביע המדינה הודחה בסיבוב ח' על ידי מכבי תל אביב.
בעונת 2015/2016 סיימה הקבוצה במקום ה-9 בליגה הלאומית, ובגביע המדינה העפילה לשלב רבע הגמר לאחר שהדיחה בשמינית הגמר את הפועל רעננה מליגת העל.
בשלב רבע הגמר הודחה על ידי אלופת המדינה, הפועל באר שבע.
עונת 2016/2017 היוותה עונת שיא עבור הקבוצה המאוחדת, שהצליחה לסיים במקום השלישי בליגה, וסיימה מרחק של 3 נקודות בלבד מהפועל עכו שהעפילה לליגה הבכירה.
בגביע המדינה הודחה הקבוצה בשמינית הגמר לאחר שהפסידה למועדון ספורט אשדוד מליגת העל בבעיטות הכרעה.
בעונת 2017/2018 שוב העפילה הקבוצה לפלייאוף העליון, וסיימה את העונה במקום הרביעי בטבלה.
בעונת 2018/2019 סיימה הקבוצה במקום השביעי בליגה בפלייאוף העליון, ובגביע הודחה בסיבוב ז' על ידי הפועל באר שבע.
במאי 2019 פורק האיחוד עם רמלה, ביוזמת ראש העירייה מיכאל וידל, שביקש להקים את בית"ר רמלה מחדש כקבוצה עצמאית.
לאחר מכן בית"ר תל אביב התאחדה עם קבוצת "מכבי עירוני בת ים" ושינתה את שמה לבית"ר תל אביב בת ים.
במסגרת האיחוד העביר המועדון את כל פעילותו לבת ים, כולל מחלקת הנוער, והסיכום הוא שקבוצת הבוגרים תעבור לשחק באצטדיון העירוני בבת ים בעתיד לאחר שישודרג לדרישות הליגה הלאומית.
לקראת עונת 2019/2020 סיכמה הקבוצה על מעברה הזמני לאצטדיון העירוני בנס ציונה.
בעונת 2020/2021, במסגרת משחקי גביע המדינה, ניצחה הקבוצה את עירוני קריית שמונה מליגת העל והביסה 4–0 את בני סכנין, גם כן מליגת העל, בדרך אל חצי גמר הגביע בו הפסידה בפנדלים להפועל תל אביב 7:6.
בעונת 2021/2022, עוד באפריל 2022 לפני סיום הליגה, ירדה הקבוצה רשמית לליגה א' (הליגה השלישית), כאשר נקבע כי היא תישאר במקום האחרון בליגה הלאומית עד לסיום העונה, והקבוצה חזרה לליגה השלישית בישראל לראשונה אחרי יותר מעשור בו בילתה בליגה הלאומית.
בעונה שלאחר מכן, עונת 2022/2023 ירדה הקבוצה לליגה ב' ממקום אחרון.
בשנת 2023 נפרדה בית"ר תל אביב מבת ים, 23 שנים מאז שונה שמה לראשונה, חזרה הקבוצה לשמה ההיסטורי והמקורי - בית"ר תל אביב.
ב-7 ביולי 2025 נעשה שוב איחוד של הקבוצה עם קבוצת מ.כ.
עוצמה חולון, כאשר הקבוצה המאוחדת החלה לשחק תחת השם בליגה ב' בעונת 2025/2026, בשם בית"ר תל אביב חולון.
ראו גם: :קטגוריה:כדורגלני בית"ר תל אביב
זוכים בתואר מלך השערים של ליגת העל במדי בית"ר תל אביב
עונה שם השחקן שערים הערות 1954/1955 ניסים אלמליח 30 היה שיא הכיבושים בעונה אחת במשך 61 שנה, עד שנת 2016 1955/1956 אברהם לוי 16 יחד עם מיכאל מיכאלוב מהפועל תל אביב 1972/1973 משה רומנו 17
מאמן ראשי ארז בלפרעוזר מאמן ניב סידי, רן אליאסמאמן שוערים גיא נחשוןמאמן כושר נועם קלמנוביץמנהל מקצועי מחלקת נוער אדיר מונייר
בית"ר פרובנס הוא סרט קולנוע ישראלי עלילתי, שיצא לאקרנים בשנת 2002 עם זאב רווח ואיתי תורג'מן בתפקידים הראשיים.
את הסרט ביים אורי ענבר, על פי תסריט של יובל פרידמן.
הסרט מספר על קבוצת הכדורגל של העיירה הדמיונית גבעת צורים, בית"ר גבעת צורים מליגה ג', שמצליחה להשתחל לשמינית גמר גביע המדינה בכדורגל.
הקבוצה הוגרלה לשחק נגד מכבי תל אביב.
העלילה מתמקדת בעשרת הימים שבין ההגרלה לבין הגעתה ההיסטורית של מכבי תל אביב ליישוב הקטן.
מנהל הקבוצה שבתאי (זאב רווח), שחקן עבר שנזרק ממכבי תל אביב לאחר פציעה, מנסה להעמיד קבוצה מכובדת, ולשם כך הוא שואל שחקן רכש ברזילאי לשבועיים מקבוצת הפועל עכו.
העניינים מסתבכים כאשר השחקן נפצע ושבתאי צריך להשיג כסף כדי לפצות את פליקס, הבעלים של עכו.
על מנת שלא יצטרך למכור את המלון אותו הוא מנהל בעיירה, האפשרות היחידה של שבתאי היא מכירת החלוץ הצעיר והמוכשר להפליא של המועדון, שלומי חזי (איתי תורג'מן).
שלומי חולם לשחק במכבי תל אביב שמצדה מביעה עניין בשחקן, אך שבתאי מסרב למכור אותו למכבי בגלל המשקעים הרגשיים שנותרו לו מתקופתו כשחקן שם ומעדיף לתת אותו לעכו בתמורה למחיקת החוב.
שלומי מאוכזב מאד משבתאי (שמהווה דמות אב עבור שלומי שהתייתם מאביו בגיל צעיר) ומודיע לו שלא יתייצב למשחק מול מכבי.
סיפור משני שנכלל בסרט הוא סיפורה של חווה, שהתגרשה משוקי, אחד משחקני המועדון לאחר נישואים כושלים.
מוטי, חברו הטוב ביותר (שהוא גם שחקן במועדון) מתחיל איתה, דבר שגורם לחיכוכים בין השניים.
סיפור נוסף הוא סיפורו של יהודה אלוש, שחקן מבוגר ומנהל בית קפה בעיירה, שכמעט אף פעם אינו משותף במשחקי הקבוצה ולמרות זאת מסרב לפרוש, למרות הפצרותיה של בתו שרית (דאנה איבגי).
בינתיים שלומי ממשיך בסירובו להגיע למשחק, אך יהודה מספר לו על שבתאי והעוול שנעשה לו על ידי מכבי תל אביב ושלומי, שלא הכיר את הסיפור, משתכנע לעלות לשחק.
במשחק עצמו מנצחת מכבי תל אביב, אך שלומי משאיר רושם טוב ואף כובש שער ניחומים לזכות גבעת צורים (לאחר בישול של יהודה, שסוף-סוף קיבל הזדמנות משבתאי והפגין יכולות מרשימות במיוחד).
בסיום המשחק אמור שלומי לנסוע עם פליקס לעכו על מנת לחתום בקבוצה, אך שבתאי מודיע לפליקס שבמקום זה הוא ייתן לו את בית המלון ובכך ישלם לו את חובו.
לאחר מכן מודיע שבתאי לשמעון, מנהלה של מכבי תל אביב, שהוא מוכן למכור את שלומי למכבי.
בסיום הסרט נראה שלומי עורך את הופעת הבכורה שלו במדי מכבי תל אביב באצטדיון בלומפילד כאשר שבתאי הנרגש צופה בו מהיציע.
בית"ר חיפה היא קבוצת כדורגל מהעיר חיפה, המשחקת נכון לעונת 2025–2026 בליגה ב' לאחר שעלתה מליגה ג' בעונת 2019–2020.
הקבוצה נוסדה ב-1939 על ידי יעקב עיני (הבעלים כיום חזי עייני הוא בנו של יעקב), והחלה את דרכה בליגות הנמוכות.
בשנת 1964 העפילה הקבוצה לליגה א' שהייתה ליגת המשנה, ושיחקה בה שתי עונות, בעונת 1964/1965 בליגה א', ובעונה שלאחר מכן, שבה סיימה אחרונה בטבלה, וירדה לליגה ב'.
בסיום עונת העפילה הקבוצה לליגה הארצית מהמקום הראשון, לאחר עונה שלמה ללא הפסד.
בשנות השמונים שיחקה הקבוצה במשך שלוש עונות בליגה הארצית בין השנים 1984–1986. בתקופה זו הייתה הליגה הארצית ליגת הכדורגל השנייה בחשיבותה בישראל.
בעונתה הראשונה בליגה הארצית הצליחה הקבוצה לסיים במקום ה-9 מתוך 16 קבוצות, הישג שנחשב לגדול ביותר בתולדות הקבוצה עד כה.
בשנת 1986 מונה אלי גוטמן כמאמן הקבוצה עד 1987.
לאחר הירידה מהליגה הארצית שיחקה בית"ר חיפה בליגה א' במשך 4 שנים ובסיום עונת 1989/1990 נשרה חזרה לליגה ב', 3 שנים מאוחר יותר התדרדרה עוד יותר, ונשרה לליגה ג'.
בשנת 2002 סיימה בית"ר חיפה במקום השני בטבלת ליגה ג' מחוז חיפה (כיום לא קיים), הקבוצה לא הייתה אמורה לעלות לליגה ב' אבל בגלל התפרקות של כמה קבוצות בליגה, עלתה בית"ר חיפה לליגה ב' לאחר 9 שנים של היעדרות.
שנתיים לאחר שעלתה לליגה א' נשרה בית"ר חיפה חזרה לליגה ב' דרך משחקי המבחן דרכם עלתה לליגה א' שנתיים קודם לכן.
מחלקת הנוער של בית"ר חיפה מהווה את אחד המרכיבים המרכזיים בפעילות המועדון, ומורכבת מקבוצות בכל שכבות הגיל – החל מטרום-ילדים ועד קבוצת הנוער.
המחלקה פועלת לפי גישה מקצועית מקיפה, שמטרתה לפתח שחקנים צעירים מבחינה טכנית, פיזית, מנטלית וחינוכית.
למחלקה צוות מקצועי רחב הכולל:
•מאמנים מוסמכים לכל שכבת גיל
•מאמן כושר האחראי על תהליכי ההתפתחות הגופנית והכנה אתלטית
•מאמן שוערים המתמקד בפיתוח שוערי המחלקה בהתאם לסטנדרטים מודרניים
•אנליסט האחראי על ניתוחי וידאו, מעקב אחרי ביצועים אישיים וקבוצתיים, והפקת דוחות מקצועיים לצוותי האימון
בנוסף, המועדון משלב אמצעים טכנולוגיים מתקדמים כגון מערכות וידאו, מכשירי מדידה ומעקב, ותוכנות ניתוח נתונים, במטרה לאפשר מעקב אישי אחר כל שחקן ולשפר את תהליך קבלת ההחלטות המקצועי.
מחלקת הנוער שמה דגש על מצוינות ספורטיבית לצד ערכים של משמעת, עבודת צוות והתנהלות מכבדת – ומטרתה להכין שחקנים לקבוצה הבוגרת ולרמות הגבוהות של הכדורגל בישראל
בעונת 2023/2024 קבוצה נערים ב זכתה באלופת הליגה מפרץ שנתה לשנתונים שלמטה נערים ב ונערים ג ליגה ארצית
בית"ר נתניה הייתה קבוצת כדורגל ישראלית מהעיר נתניה שהגיעה לשיא הישגיה בשנות ה-80 של המאה ה-20.
הקבוצה הוקמה ב-1938 והחלה את דרכה בליגה ב-1939. היא נרשמה למחוז שומרון של הליגה המחוזית, מאחר שהמצב הביטחוני הרעוע בארץ ישראל באותה תקופה לא אפשר את קיומה של ליגה ארצית בניגוד לשנים הקודמות.
בעונתה הראשונה בליגה זכתה הקבוצה להצלחה רבה, וסיימה במקום הראשון עם מספר נקודות זהה (15) לזה של הפועל חדרה, ומעל ליריבותיה העירוניות מכבי נתניה והפועל נתניה.
נראה כי באותה עונה לא קבעה ההתאחדות לכדורגל שיהיו עולות ויורדות מהליגה הבכירה, מאחר שידוע כי גם בעונה הבאה שיחקה הקבוצה באותה ליגה, כשהפעם היא משתתפת ב-18 משחקים ומסיימת במקום התשיעי עם עשר נקודות.
גם בעונות הבאות של הליגה לא הצליחה הקבוצה להתברג בצמרת ולהעפיל לליגה א' (אז הליגה הבכירה), ואף לא הצליחה מעולם להעפיל לשלב שמינית הגמר של גביע ארץ ישראל.
בשנים הראשונות שלאחר הקמת המדינה המשיכה הקבוצה באותה ליגה שבה שיחקה לפני הקמת המדינה, אך נתקלה במספר בעיות.
הנהלת הקבוצה ניסתה מספר פעמים להעמיד סגל שחקנים מספיק לליגה, אך כשלה בכך הן בעונת 1949/1950 והן בעונת 1951/1952, שבהן לא הופיעה הקבוצה למספר משחקים, והושעתה מהליגה.
רק בעונת 1953/1954, שהייתה העונה השלישית הסדירה לאחר הקמת המדינה, הצליחה הקבוצה לעמוד בתנאים הדרושים, אך בגלל הרחקותיה בשנתיים הקודמות שובצה לליגה ג', שהייתה הליגה השלישית באותה תקופה.
בסיום עונת 1960/1961 עלתה הקבוצה לליגת המשנה - ליגה א', כשעונתה הראשונה בליגת המשנה הייתה 1961/1962. ב-25 השנים הראשונות לאחר הקמת המדינה לא הייתה הקבוצה גורם משמעותי בליגה הבכירה (בה לא שיחקה כלל) או בגביע המדינה, ורק בעונת 1975/1976 הייתה מועמדת בכירה להעפיל לליגה הלאומית (הליגה הבכירה באותה עת).
יריבתה לצמרת שגם דורגה במקום הראשון ערב המחזור האחרון הייתה הפועל עכו, ומאחר ושתי הקבוצות ניצחו במחזור הסיום נותרה הקבוצה בליגה השנייה.
בעונה הבאה, 1976/1977, הייתה דווקא עונת השפל של הקבוצה, ובסיומה ירדה הקבוצה לליגה א', שהייתה הליגה השלישית בחשיבותה באותה עת.
בתחילת שנות ה-80 החלה הקבוצה בהתקדמות הדרגתית לקראת שיאי הישגיה.
ב-1981/1982 עלתה הקבוצה חזרה לליגת המשנה, אך ירדה בתום עונה זו חזרה לליגה השלישית שוב.
הישגי הקבוצה באותן שנים היו העפלה לשמינית גמר גביע המדינה ב-1981, בו הפסידה 0 - 1 למכבי רמת עמידר, והעפלת שלוש ליגות בתוך שלוש עונות החל מעונת 1984/1985 בהדרכת שייע פייגנבוים.
בעונת 1985/1986 דורגה הקבוצה בצמרת ליגת המשנה, והסתייעה בעיקר ביכולותיו של ישראל פוגל, שסיים כמלך השערים של הליגה עם 17 כיבושים.
במחזור ה-27 הבטיחה הקבוצה את עלייתה באופן רשמי למרות שהפסידה להפועל רמת גן, וזאת מאחר ששאר יריבותיה לצמרת נחלו הפסדים.
העונה הבאה, 1986/1987, הייתה הראשונה והאחרונה של הקבוצה בליגה הבכירה.
בית"ר פתחה את משחקיה במשחק הדרבי ההיסטורי של נתניה מול מכבי נתניה.
המשחק נערך במגרש טוברוק לעיני 9,000 צופים, ובית"ר הפסידה בו משער של שחקן מכבי יגאל מנחם שהובקע בדקה ה-71. במחזור השלישי הובסה הקבוצה 1 - 5 על ידי מכבי פתח תקווה, ובעקבות כך עזב המאמן שייע פייגנבוים את תפקידו והוחלף על ידי שמואל פרלמן.
את נקודת הליגה הראשונה שלה השיגה הקבוצה כשסיימה בתיקו ללא שערים מול מכבי חיפה במחזור החמישי.
רק במחזור התשיעי זכתה הקבוצה בניצחון בכורה בליגה, והיה זה 1 - 0 על מכבי יבנה.
התיקו שהשיגה הקבוצה היה היחיד שלה בעונה זו, והניצחון היה הראשון מבין שלושה: במחזור ה-12 גברה הקבוצה 2 - 1 על הפועל באר שבע, ובמחזור ה-26 גברה 4 - 1 על מכבי יפו.
מלבד משחקים אלה ספגה הקבוצה הפסדים בלבד, והייתה אחת מהקבוצות החלשות בליגה מבחינת משחק ההגנה.
היא ירדה לליגת המשנה לאחר שסיימה במקום ה-16 והאחרון, והפרש השערים שלה עמד על 22 - 92. בשמונה משחקים לאורך העונה ספגה הקבוצה למעלה מחמישה שערים למשחק, והפסדיה הכבדים ביותר היו 1 - 7 למכבי תל אביב במחזור ה-15 ו-1 - 8 למכבי חיפה במחזור ה-20.
היו אלה הישגיה האחרונים של הקבוצה בכדורגל הישראלי, למעט העפלה לשמינית גמר הגביע ב-1986 שהסתיימה בהפסד 1 - 2 להפועל כפר סבא.
לבסוף הקבוצה התפרקה רשמית ב-1993, וזמן קצר לאחר מכן הוקמה בנתניה קבוצה חדשה ממרכז בית"ר שהחליפה את מקומה - בית"ר טוברוק נתניה.
בית-גן הייתה מושבה חקלאית לשעבר.
ממוקמת במזרח הגליל תחתון, בבקעת יבנאל, דרומית מערבית לטבריה, על כביש 767 מכפר תבור למושבה כנרת, סמוכה למושבה יבנאל.
צורפה למועצה המקומית יבנאל בשנת 1953.
אדמות המושבה נקנו על ידי נציג יק"א בגליל חיים מרגליות קַלְוָרֵיסְקִי בשנת 1903. בשנת 1905 נבנה הרחוב העליון של המושבה בו עשרה בתים ואחר כך רחוב היורד מזרחה בניצב לרחוב העלייון בו שישה בתים.
בית-גן הוקמה במסגרת הקמת שבע מושבות בגליל התחתון בשנים 1902 - 1908: כנרת, על חוף ים כנרת, "מִלְחָמִיָּה", לימים מנחמיה, על גדות הירדן מערבה, יבנאל, כפר תבור למרגלות הר תבור בפתח עמק יזרעאל, המושבה סג'רה, ומצפה ליד דרך טבריה - נצרת.
שמה של המושבה ניתן לה לאור בנייתה בצמוד לח'רבת בית ג'ן (שפירושה בערבית — חורבת השדים), בה היה כפר קטן של אריסים ערבים שגרו בבתי בוץ (חושות).
עם הקמת המושבה שולם להם כסף כדי להתפנות.
יק"א רכשה אדמות במקום ביחד עם בקתות של הערבים, שהתגוררו שם, ויישבה במקום קבוצה של פועלים חקלאיים, שעבדו זמן מה בחוות סג'רה.
אלו כללו גם קבוצה של גרים מרוסיה.
בית-גן הוקמה במתכונת אריסות, שנוסתה אז לראשונה על ידי יק"א.
לכל איכר הוקצו 250 דונם כדי שיוכל להתפרנס מהפלחה.
לכל מתיישב ניתנו גם 2500 פרנק לקניית משק חי, זרעים וכלי עבודה.
אולם התנאים במקום היו קשים הבתים היו במצב גרוע ביותר והגשם דלף לתוכם.
בגלל חוסר היכרות עם האדמה היבול בשנה הראשונה היה דל והחקלאים נאלצו לקחת הלוואות לממן את זריעת השנה הבאה.
רוב האריסים שקעו בחובות והיתר הועברו על ידי יק"א ליבנאל, בה היו להם בתים מסודרים עם גינות, ובית גן ננטשה.
המושבה יושבה מחדש בשנת תרס"ט על ידי בני העלייה השנייה.
בסוף שנת 1910 היו במושבה 16 בתים למתיישבים ובית פקידות שהיה בתהליך בנייה.
מכסת הקרקע לכל מתיישב היה אמור להגיע ל-250 דונם, אולם בגלל בעיות בהשלמת רכישת הקרקעות הוא היה הרבה פחות.
מים, לעומת זאת, היה מספיק.
בגלל המצב הקשה של המושבה העניקה יק"א לכל אחד מהמתיישבים אלף פרנק לצורך התבססות.
בשנת 1912 עזבו את המושבה שלושה מתיישבים.
יק"א הוסיפה לכל מתיישב עוד כ-10-15 דונם מאדמת יבנאל, תוספת לקצבה של 160 דונם שהיה להם.
ב-1912 נבנתה בדרום המושבה שכונה חדשה לקבוצה מ"תימני כנרת".
בתום מלחמת העולם הראשונה הגיעו לבית-גן כ-50 חברי תנועת השומר הצעיר מגליציה שעלו באוניה "קארנוליה".
מתוך קבוצה זו עלו 27 לביתניה עילית ויתרתם הצטרפו לגדוד שומריה של השומר הצעיר בכביש חיפה-ג'דה.
בשנות ה-20 נעשו בבית-גן וביבנאל הסמוכה ניסיונות בגידול טבק.
הענף עתיר העבודה הביא למקום כמה קבוצות שעמדו לפני התיישבות הקבע שלהן, ביניהן "קיבוץ השומר הצעיר ס.ס.ס.ר." (לימים אפיקים), קבוצת השרון וקבוצת "משמר" (לימים משמר השרון).
כעבור שנים אחדות נכשל גידול הטבק והופסק.
בית"ר כפר סבא (נקראת גם בית"ר כפר סבא שלומי) היא קבוצת כדורגל ישראלית מהעיר כפר סבא, המשחקת בליגה ב'.
צבעי המועדון הם צהוב ושחור, ומגרשה הביתי של הקבוצה הוא אצטדיון לויטה המכיל כ-5,800 מקומות ישיבה.
בית"ר כפר סבא היא קבוצה המזוהה עם השכונות המזרחיות בעיר, קפלן, יוספטל וגבעת אשכול.
הקבוצה הוקמה לראשונה על ידי שלמה גולדברג מראשי מפלגת גח"ל בכפר סבא, בחודש אוקטובר 1962, אך התפרקה זמן קצר לאחר מכן.
בשנת 1971 הוקמה הקבוצה שנית בקשיים רבים על ידי אותם אנשים.
מרכז בית"ר שהיה במצוקה כלכלית לא רצה להקים סניף חדש בכפר סבא.
רק התערבותו של עזר ויצמן, ממנהיגי מפלגת גח"ל באותה תקופה, עזרה בכך שמרכז בית"ר הסכים לסייע.
רובין פינקלשטיין ויגאל אגמי היו חברי ההנהלה הראשונים של הקבוצה.
מאוחר יותר הצטרף הנרי לבנטר להיות מנהל הקבוצה.
ראש עיריית כפר סבא הקצה לעמותה מגרש כדורגל בשכונת קפלן.
הקבוצה הייתה בקשיים כלכליים מאז הקמתה ונדדה בליגות הנמוכות ובשנת 1980 התפרקה.
בסוף שנות ה-80 הוקמה שוב בית"ר כפר סבא והחלה לשחק בליגה ג'.
הקבוצה נדדה שוב בין ליגה ג' לליגה א' אך לא הצליחה לעלות.
פעמיים הייתה קרובה לעלות לליגה הארצית אך הפסידה לבסוף להפועל רעננה, ושנה לאחר מכן לא הצליחה לעקוף את הפועל קריית אונו.
בתקופה זו שיחקו בקבוצה מספר שחקני עבר ובהם גדי פולבר, עופר נוסובסקי, נמרוד זוסים ויגאל הלל - כולם שחקנים בעלי עבר בליגת העל ודני סויסה שהיה הבולט במועדון אך לא הצליח להגיע לרמות הגבוהות.
הקבוצה הוקמה מחדש בשנת 2003 על ידי ציבי אלון שהיה שוערה לשעבר של הקבוצה.
כבר בעונה הראשונה שלה היא עלתה לליגה ב' ובעונת עלתה לליגה א'.
לקראת עונת נאלצה הקבוצה לנדוד מהמגרש הביתי בשכונת קפלן לאצטדיון לויטה בעיר, בשל פסיקת ההתאחדות לכדורגל שהמגרש לא מתאים לליגה א'.
בכך נחלש כוחה של בית"ר כפר סבא במשחקי הבית.
בעונת נשרה הקבוצה לליגה ב' לאחר שלוש שנים בליגה א', ועונה לאחר מכן שבה לליגה א'.
בעונת העפילה הקבוצה לשמינית הגמר של גביע המדינה לאחר ניצחון 0–2 על הפועל ראשון לציון, ובשלב שמינית הגמר היא הודחה לאחר הפסד של 0–1 מול הפועל רמת השרון.
בעונת נשרה הקבוצה לליגה ב' לאחר שמונה עונות רצופות בליגה א'.
בסיום עונת 2021/2022 נשרה בית"ר כפר סבא לליגה ג', שלוש שנים לאחר שירדה מליגה א'.
בעונת 2023/2024 העפילה חזרה לליגה ב' מהפלייאוף של ליגה ג', לאחר ניצחון 1–4 על ספורטינג תל אביב.
בית"ר ירושלים היא קבוצת כדורסל ישראלית מהעיר ירושלים, המתמודדת בליגה א' דרום.
למרות שמו, בית"ר, המועדון בגלגולו הנוכחי משתייך למרכז עצמה, ולא לאגודת בית"ר.
בשנות ה-70 שיחקה הקבוצה חמש עונות רצופות בליגת העל - החל מעונת 1971/1972, עונת הבכורה שלה בליגה הבכירה, ועד לעונת עונת 1975/1976 שבסופה נשרה הקבוצה לליגה השנייה.
בהמשך שיחקה עוד מספר עונות בליגות נמוכות ובסוף שנות ה-80 פורקה.
הישגה הגדול ביותר של הקבוצה היה העפלה לגמר גביע המדינה בעונת 1972/73, אז הפסידה למכבי תל אביב 118:79. הכוכב של הקבוצה היה ג'ק אייזנר, שקלע 2,370 נק' ב-110 משחקים בליגת העל.
יושב ראש הקבוצה דאז היה משה דדש, אשר היה גם יושב ראש מועדון הכדורגל בית"ר ירושלים.
הקבוצה שיחקה שנים רבות במגרש הפתוח בעמק המצלבה.
משחקי הקבוצה זכורים במיוחד עקב האווירה הסוערת ואף האלימה לפרקים ביציעים.
במרץ 2012 הודיעו המאמנים גבי גפן, צור לביא ואיש העסקים יעקב כהן, כי יביאו להקמת הקבוצה מחדש, בסיוע יושב ראש הקבוצה לשעבר, משה דדש, וכי הם בעיצומו של תהליך גיוס השחקנים והמשאבים הדרושים לשם הפעלת הקבוצה.
הקבוצה החלה פעילותה בעונת המשחקים 2012/2013 בליגה ב' - מחוז ירושלים, כאשר באותה העונה זכתה הקבוצה בגביע האיגוד של ליגה ב' כשגברה על מכבי טבריה בסיכום שני המשחקים, ובנוסף העפילה בסיומה לליגה א' עם מאזן מושלם.
בעונת 2013/2014 שיחקה הקבוצה בליגה א' - מחוז דרום.
הקבוצה סיימה את העונה במקום השני והעפילה לטורניר המבחנים לליגה ארצית, אולם לא הצליחה להעפיל לליגה הארצית.
לקראת עונת 2014/2015 העלה איגוד הכדורסל את הקבוצה לליגה ארצית דרום על חשבון קבוצות שהתפרקו.
בעונתה הראשונה בליגה לא הצליחה הקבוצה להגיע להישגים, סיימה את העונה עם ניצחון אחד בלבד וחזרה לליגה א'.
בעונת 2016/2015 שיחקה הקבוצה בליגה א' דרום, וסיימה את העונה במקום התשיעי עם מאזן של תשעה ניצחונות ושלושה עשר הפסדים.
בעונה זו חזרו לאמן את הקבוצה גבי גפן ואסי טיכטל.
הקבוצה סיימה את העונה במקום הראשון במאזן 20-1 והעפילה לליגה א'.
בעונת 2018/2019 שיחקה הקבוצה בליגה א', וסיימה במקום האחרון במאזן 18-4.
את עונת 2023/2024 בליגה א' סיימה הקבוצה במקום ה-11 (הלפני אחרון), עם שני ניצחונות ו-20 הפסדים.
הקבוצה ערכה את משחקיה הביתיים באולם מתנ"ס פיליפ ליאון בקרית יובל משך 3 עונות.
בהמשך עברה להתאמן ולשחק באולם הספורט בתיכון פולינסקי בקרית היובל.
גביע האיגוד לליגה ב' :
אליפות ליגה ב' (מחוז ירושלים):
מחלקת הנוער של בית"ר ירושלים הוקמה כבר בעונתו הראשונה של המועדון.
מנהל מחלקת הנוער הוא אסי טיכטל.
בעונתה השנייה של המחלקה, החזיק המועדון קבוצות קט-סל, ילדים ונערים.
בטבלה מופיעות רק העונות בהן הייתה הקבוצה בליגה הבכירה.
להצגת טבלת ההישגים, לחצו על "הצגה" בצד שמאלעונההליגה הבכירהגביע המדינהמאמן ראשישחקנים בולטים1971/1972מקום 8שמינית גמריעקב שרםרוני שטייניץ1972/1973מקום 9גמרדוד קמינסקיג'ק אייזנר, דורון אוליפנט, ארנון מנטבר1974מקום 6לא נערךשימי ריגרג'ק אייזנר, דורון אוליפנט1974/1975מקום 10שמינית גמרדוד קמינסקיג'ק אייזנר1975/1976מקום 13סיבוב ראשוןאיתן קופרג'ק אייזנר
בית"ר תל אביב היא קבוצת כדורסל ישראלית מהעיר תל אביב, המתמודדת בליגה א'.
הקבוצה שיחקה בעבר בליגה הראשונה במשך 14 עונות ב-3 קדנציות.
הקבוצה הופיעה לראשונה בליגת העל בעונת עם המאמן שלום קוסובר והשחקנים: גדעון רוס, משה שרם, אורי יזרסקי, יצחק אלוני, שמואל בילאואר, עזריאל דנציגר "חניבעל", אריה אלבו, ארנון שגיב, יעקב פרייבך, אהרון צור, צבי סטריקובסקי.
אך לא שרדה ונשרה לליגה השנייה מהמקום האחרון עם מאזן של 7 ניצחונות מ-26 משחקים.
הקדנציה השנייה בעונת (עם המאמן פיני גרשון) הייתה יותר מוצלחת והקבוצה שרדה 11 עונות רצופות, עד לעונת 1987/88 ונשרה מהמקום ה-11 עם מאזן של 4 ניצחונות מ-22 משחקים.
בשנות השבעים הייתה למועדון מחלקת נוער מפוארת בהנהלתם של יורם נאג'י ואפריים יחימוביץ'בו החלו דרכם המאמנים הצעירים דאז, פיני גרשון, צביקה שרף ומשה ויינקרנץ.
שיא ההישג של מחלקת הנוער היה בזכית קבוצת הנוער באליפות המדינה בעונת 75/76 - הישג חד פעמי שלא חזר על עצמו.
שיחקו אז בקבוצה אבנר שם טוב, אלי קנטי, גידי לקס, שי כספי, האחים עופר ושמואל יערי, ציון גבאי, רמי סופר, דוד (יול) ברדוש, אחישי פלדמן, ישי מור.
הקבוצה חזרה לליגה הראשונה בעונת ושרדה שתי עונות בלבד וירדה בפעם השלישית עם מאזן של 4 ניצחונות מ-22 משחקים.
ומאז לא חזרה ושיחקה בליגות נמוכות.
בסיום עונת 2009/10 העפילה הקבוצה לליגה א', אך שרדה עונה אחת בלבד ונשרה חזרה לליגה האחרונה.
בסיום עונת 2011/12 העפילה הקבוצה בחזרה לליגה א'.
במרץ 2024 נפטר היו"ר המיתולוגי של המועדון, יצחק צדקה, שכיהן בתפקידו משנת 2000. איציק לוי מונה ליו"ר החדש.
המועדון מפעיל מחלקת נוער מצומצמת של 3 קבוצות גיל: קבוצת הילדים, קבוצת נערים וקבוצת נוער.
מגרשה הביתי היה מגרש מרצפות פתוח לגמרי עם יציעים מעץ.
מיקומו היה על גדת הירקון הדרומית במקביל לרח' בני דן, בין שבט הצופים לבין מגרש אוסישקין ששימש את הפועל תל אביב.
מגרש זה "מככב" בסרטו של דובי גל "מלך הסלים"
בית"ר "שי" בנימינה הייתה קבוצת כדורסל ישראלית מהמושבה בנימינה ששיחקה בליגה הלאומית.
הקבוצה הוקמה באמצע שנות ה-90, על ידי שי סגיר וצביקה גל.
בשנת 2001 התווספה המילה "שי" לשם הקבוצה, בעקבות נפילתו של שחקן הקבוצה סרן שי כהן, מפקד ביחידת שמשון.
בעונת 2004/05 זכתה הקבוצה בגביע האיגוד לאחר ניצחון בגמר מול הפועל גבעתיים.
בתחילת עונת 2005/06 החלה לשחק בליגה הלאומית לאחר שהחליפה את הפועל צפת שלא השיגה תקציב מתאים.
בחודש אפריל 2007 עזב את הקבוצה המאמן רמי הדר לאחר חמש שנים רצופות.
בסיום עונת 2008/09 נשרה הקבוצה לליגה הארצית, בה שיחקה במשך עונה אחת והכריזה על סגירת קבוצת הבוגרים.
בסך הכול שיחקה הקבוצה במשך ארבע עונות בליגה הלאומית.
מחלקת הנוער של המועדון, הכוללת שמונה קבוצות גיל, ממשיכה לפעול.
בית"ר רמת גן הייתה קבוצת כדורסל ששיחקה בעברה בליגה הראשונה למשך שתי עונות.
לאחר ירידתה לליגה השנייה התאחדה הקבוצה עם מכבי רמת גן לקבוצה עירונית אחת - עירוני רמת גן.
בית"ר רמת גן העבירה את מרבית שנותיה בליגות הנמוכות.
בשנת 1988 נשרה הקבוצה לליגה ג', הליגה הנמוכה בישראל.
שנה לאחר שירדה לליגה ג' החלה הקבוצה לעלות במעלה הליגות.
בשנת 1989 שבה הקבוצה לליגה ב' אחרי שנה אחת של היעדרות.
בשנת 1990 העפילה הקבוצה לליגה א', ובחלוף עונה נוספת העפילה לליגה ארצית, ובכך רשמה הקבוצה עלייה של שלוש ליגות בשלוש שנים.
במשך שלוש השנים הללו לא נוצחה הקבוצה באף משחק ליגה, כשלזכותה מאזן של 66 ניצחונות מול 0 הפסדים.
בשנת 1992 רשמה הקבוצה עליית ליגה נוספת אל הליגה הלאומית.
ב-1993 רשמה הקבוצה הישג מרשים, כאשר העפילה לליגת העל, ובכך רשמה עלייה של 5 ליגות ב-5 שנים, מליגה ג' עד לליגת העל.
במחזור האחרון של הליגה הלאומית נפגשה הקבוצה עם מכבי ירושלים למשחק שבו המנצחת מעפילה לליגת העל ובית"ר רמת גן ניצחה בהארכה בהפרש של נקודה.
את עונתה הראשונה בליגת העל סיימה במקום העשירי, מתוך 14 קבוצות.
ללא מבחני ירידה לליגת המשנה (מקומות 11 ו־12).
את הקבוצה הובילו בעונה זו, הרכז, גלעד כץ, יואל כהן, מילטון ואגנר, אמיר בינו והסנטר, אדי פיליפס, שהיה אחד מהמובילים בליגה ברשימת בעלי ממוצע הריבאונדים למשחק.
בעונה זו רשמה הקבוצה גם ניצחונות על קבוצות צמרת כמו הפועל תל אביב, הפועל חולון ומכבי ראשון לציון.
באותה עונה, ב-19 בספטמבר 1993, נערך לראשונה דרבי עירוני עם מכבי רמת גן.
לאחר שנשארה הקבוצה בליגת העל החליטה עיריית רמת גן לאחד את מכבי רמת גן ובית"ר רמת גן לקבוצה עירונית אחת.
בית"ר רמת גן לא הגיעה עם העירייה להבנות לגבי האיחוד וכתוצאה מכך החליטה עיריית רמת גן לא לתקצב את בית"ר רמת גן כלל, כשמנגד מכבי רמת גן זכתה לתקציב גבוה במיוחד.
כתוצאה מכך ובהחלטה אמיצה ונדירה של יורם נאג'י הופיעה בית"ר רמת גן למשחקיה בעונתה השנייה בליגת העל עם הרכב של שחקני נוער, רובם תלמידי תיכון וסרטים שחורים על הגופיות לאות מחאה כנגד ההחלטה של עיריית רמת גן והקבוצה הובסה בכל משחקיה.
הפסדי הקבוצה היו חסרי תקדים, כולל תבוסות בהפרש של מעל למאה נקודות להפועל תל אביב ולמכבי תל אביב, וממוצע הפסדים בהפרש של 70 נקודות למשחק.
הקבוצה נשרה חזרה לליגה השנייה בתום 2 עונות.
לאחר שנשרה לליגה השנייה התאחדה הקבוצה עם מכבי רמת גן לקבוצה אחת - עירוני רמת גן.
במקביל לאיחוד העבירה בית"ר רמת גן את פעילות הקבוצה הזאת לרמלה, וקבוצת בית"ר רמת גן (שלולא האיחוד הייתה משחקת בליגה הלאומית) נקראה בית"ר רמת גן/רמלה, ושיחקה שנתיים בליגה הלאומית.
לאחר שנתיים היא נשרה לליגה הארצית והקבוצה התפרקה סופית.
בית"ר נורדיה ירושלים (ברישומי ההתאחדות לכדורגל: אגודת ספורט נורדיה ירושלים) היא קבוצת כדורגל ישראלית מהעיר ירושלים, אשר משחקת בליגה א'.
הקבוצה הוקמה באפריל 2014 כקבוצה בבעלות האוהדים על ידי חלק מאוהדי בית"ר ירושלים המתנגדים לגזענות ולאלימות בקרב הקבוצה ואוהדיה.
בעונת 2012/2013 החתים בעלי בית"ר ירושלים דאז, ארקדי גידמאק שני שחקנים צ'צ'נים-מוסלמים מטרק גרוזני.
במחאה להחתמתם הונף השלט "בית"ר טהורה לעד" ביציע המזרחי באצטדיון טדי.
בהמשך הוצת מתחם האימונים של הקבוצה ככל הנראה על ידי שניים מחברי ארגון האוהדים לה פמיליה, אשר ניהל מחאה נגד הבעלים והיו"ר איציק קורנפיין על שהחתימו שחקנים מוסלמים, והעלו דרגה במאבק בארגון האוהדים בשל גילויי הגזענות והאלימות.
לאחר סיום העונה, הוחלף גידמאק באלי טביב, שבין צעדיו הראשונים היו פיטוריהם של קורנפיין וכן המאמן ועוזרו, שלטענת האוהדים תמכו בהבאת השחקנים הצ'צ'נים.
ב-1 ביולי 2013, התקיים בבית וגן אימון הפתיחה של בית"ר ירושלים לעונת 2013/2014, במהלכו ניסו אוהדים לרגום באבנים שחקנים מהקבוצה, בעקבות תמיכתם בהחתמת השחקנים המוסלמים.
עוד באותו יום של אימון הבכורה, נפתח דף פייסבוק הקורא לאוהדי בית"ר ירושלים אשר מתנגדים לגזענות בקרב הקהל להקים קבוצת אוהדים משלהם.
כעבור כשנה, באפריל 2014, נרשמה הקבוצה ברשם העמותות ובהמשך לעונת המשחקים של 2014/2015. בחזונה של הקבוצה נכתב כי היא תפעל על בסיס ערכי תנועת בית"ר המקוריים מיסודו של זאב ז'בוטינסקי, המשלבים ציונות ואמונה בשוויון בין כל בני האדם ללא הבדלי דת, גזע ומין, ששללו את הגזענות והאלימות מהיסוד.
הרעיונות הללו, של לאומיות ליברלית, היו בבסיסה של התנועה הרוויזיוניסטית, עמם הייתה מזוהה בית"ר ירושלים במקור.
בנורדיה הצהירו שבניגוד לבית"ר ירושלים, בה מעולם לא שיחק שחקן ערבי, בית"ר נורדיה ירושלים תהייה פתוחה בפני שחקנים ערבים, ואכן כבר בעונה הראשונה שיחקו בקבוצה החלוץ אמיר שוויקי, והקשר האחורי אמיל באדר.
בעונתה הראשונה, עונת 2014/2015, שובצה הקבוצה לליגה ג' מרכז, ולמנהל המקצועי של המועדון מונה משה בן ארוש, שחקן בית"ר ירושלים בעברו.
משחק הבכורה הרשמי של הקבוצה נערך באוקטובר 2014 באצטדיון גבעת רם מול מכבי קריית עקרון, והסתיים בניצחון 1–2 לעיני כ-500 צופים.
בעונה זו אימן את הקבוצה סרגיי טרטיאק, כדורגלן העבר ששיחק בבית"ר ירושלים, ובסגל שיחקו מספר יוצאי מחלקת הנוער של בית"ר ירושלים בעבר, ביניהם אביתר ברוכיאן, עוז אריאל, יוסי פרץ ארטיום טרטיאק, גילי גור, רן מבשוב, השוער מוטי מזרחי והקפטן הראשון של הקבוצה לי-אור קן-דרור.
את עונתה הראשונה סיימה הקבוצה במקום השלישי בליגה.
לקראת עונת 2015/2016 יצאה הקבוצה לקמפיין מימון המונים שזכה להצלחה, ולמאמן הקבוצה מונה עמית ברבש.
ב-18 במרץ 2016 ניצחה הקבוצה 1–7 את הפועל בת ים, והבטיחה את העפלתה לליגה ב'.
בעונה זו זכתה הקבוצה גם בגביע המחוז, כשגברה על מ.ס.
חבל מודיעין לאחר דו-קרב פנדלים, והעפילה לסיבוב ו' של גביע המדינה, בו הפסידה לבית"ר כפר סבא מליגה א'.
בתחילת עונת 2016/2017 מונה למאמן הקבוצה משה סלמי, אולם לאחר תיקו מול עירוני מודיעין במחזור ה-18, כשהקבוצה במקום השני, הוחזר לתפקיד עמית ברבש.
במחזור הסיום הבטיחה הקבוצה את העפלתה לליגה א' לאחר ניצחון 0–5 על עירוני בית שמש, ובכך השלימה למעשה עליית ליגה שנייה ברציפות.
בעונה זו שיחקה הקבוצה בתלבושת בצבעי תכלת-לבן, בעיצוב דומה לתלבושת ששימשה את בית"ר ירושלים באליפות הראשונה שלה בעונת 1986/1987, לציון 30 שנה לאליפות זו.
במשחקי הגביע הגיעה הקבוצה לסיבוב ו' בו הודחה מול קבוצת הפועל כפר שלם מליגה א'.
בעונת 2017/2018 המשיך בתחילה עמית ברבש לאמן את הקבוצה גם בליגה א', אך לאחר 6 הפסדים רצופים בליגה התפטר ברבש מתפקידו לאחר המחזור ה-9, במקומו מונה ויקטור גניש.
הקבוצה סיימה את העונה בפלייאוף העליון והודחה במשחק חצי הגמר מול קבוצת האוהדים מכבי קביליו יפו.
במשחקי הגביע הגיעה הקבוצה לסיבוב ז' בו הודחה מול קבוצת מ.ס בני ממב"ע מליגה ב'.
בעונת 2018/2019 כיהן שלומי עמר כמאמן הקבוצה, עוזרו היה קפטן הקבוצה ציון זקן בעקבות פרישתו ממשחק בגיל 37 לאחר 3 עונות משחק בקבוצה.
עמר פוטר לאחר המחזור ה-10 לאחר סדרה של הפסדים, במקומו מונה זקן למאמן ולעוזרו עידן הררי.
במשחקי הגביע הגיעה הקבוצה לסיבוב ח' בו הודחה מול קבוצת בני יהודה תל אביב מליגת העל.
בעונת 2019/2020 מונה ארז בנודיס למאמן הקבוצה, לעוזרו מונה חיים סיטון.
במשחקי הגביע הגיעה הקבוצה לסיבוב ו' בו הודחה מול קבוצת מכבי קריית מלאכי מליגה ב'.
לאחר המחזור ה-9 הצטרף לקבוצה שחקן בית"ר ירושלים לשעבר אבירם ברוכיאן.
לאחר המחזור ה-13 התפטר בנודיס מתפקידו לאחר סדרת כישלונות של הקבוצה, במקומו מונה ליאור זדה.
לאחר המחזור ה-20 התפטר זדה בעקבות מעברו לאימון סקציה נס ציונה מליגת העל, במקומו מונה עוזרו, שחקן הקבוצה לשעבר שי ניסים.
העונה הופסקה ונסתיימה לאחר המחזור ה-23 בעקבות התפרצות נגיף קורונה בישראל.
בעונת 2020/2021 מונה שוב ויקטור גניש למאמן הקבוצה.
במשחקי הגביע עלתה הקבוצה לראשונה לשלב שמינית הגמר, בו הודחה מול קבוצת בני סכנין מליגת העל.
לאחר הפסד במשחק מבחן לירידת ליגה מול הפועל בני לוד הודח גניש, במקומו מונה חנן אזולאי למשחק המכריע מול הפועל מחנה יהודה מליגה ב', בו ניצחה הקבוצה והבטיחה השארותה בליגה א'.
ביולי 2021 שיחקה הקבוצה במשחק ידידות בלייפציג מול קבוצת כימי לייפציג מהליגה הרביעית בגרמניה, לזכר מועדון הספורט "בר כוכבא" לייפציג שהוקם ב-1920 ופורק בידי הנאצים ב-1938.
בעונת 2021/2022 מונה שחקן הקבוצה לשעבר גילי גור למאמן הקבוצה, הוא התפטר מתפקידו לאחר המחזור ה-10, לאחר שהקבוצה השיגה 3 נקודות בלבד מתחילת העונה, במקומו מונה גדי כרמלי.
בסיום העונה ירדה הקבוצה לליגה ב'.
במשחקי הגביע הגיעה הקבוצה לסיבוב ה' בו הודחה מול קבוצת מכבי יבנה מליגה א'.
בעונת 2022/2023 מונה אהוד כחילה למאמן הקבוצה.
במשחקי הגביע זכתה הקבוצה בגביע המחוז והגיעה לסיבוב ו' בו הודחה מול קבוצת מועדון ספורט דימונה מליגה א'.
במשחקי הפלייאוף לעליית ליגה ניצחה הקבוצה במשחק המכריע מול קבוצת מכבי שעריים בדו-קרב פנדלים ועלתה חזרה לליגה א'.
בעונת 2023/2024 הקבוצה הגיעה בגביע לסיבוב ז' בו הודחה מול קבוצת הפועל ראשון-לציון מהליגה הלאומית.
בעונת 2024/25 אחרי המחזור ה-5 אהוד כחילה עזב ואלירן ממן החליפו בתפקידו כמאמן הקבוצה.
הקבוצה הגיעה בגביע לשלב שמינית הגמר בו הודחה מול קבוצת מ.ס.
במבחן העלייה לליגה הלאומית הפסידה הקבוצה לקבוצת הפועל נוף הגליל מהליגה הלאומית.
בסיום העונה הודיעה הקבוצה שהיא מוותרת על מקומה של הקבוצה הבוגרת בליגה א', לעבור לשחק בליגה ג' ולהתמקד בפיתוח מחלקת הנוער ובחינוך שחקני המחלקה לערכים עליהם מושתת המועדון.
בסופו של דבר בעקבות העברת הניהול לידי קבוצת דובי גולדברג הוחלט שהקבוצה תמשיך לשחק בליגה א'.
בעונת 2025/26 מונה זוהר קמינסקי למאמן הקבוצה.
במשחקי הגביע הודחה הקבוצה בסיבוב ה' מול מ.כ.
תחילה נקרא דף הפייסבוק הקורא להקמת קבוצה חדש בשם "בית"ר ימק"א ירושלים", שמזכיר בשם הקבוצה את אצטדיון ימק"א, שישמש בעבר את קבוצת בית"ר ירושלים.
אולם בהמשך התברר שלא ניתן להשתמש בשם מאחר שימק"א היא אגודת ספורט נוצרית בינלאומית רשומה.
במקומו נבחר השם בית"ר "נורדיה" ירושלים.
החיבור בין השם נורדיה לבית"ר, נוצר בשנת 1947, כשהבריטים אסרו על השימוש בשם 'בית"ר' כצעד ענישה על השתתפותם של רבים משחקני בית"ר תל אביב ובית"ר ירושלים בפעולות מלחמתיות נגד השלטון הבריטי.
בעקבות כך, בית"ר תל אביב, בית"ר נתניה ובית"ר ירושלים שינו את שמן ל'נורדיה', על שם המנהיג הציוני מקס נורדאו.
כשהתקבלה הקבוצה להתאחדות לכדורגל, לא אישרה ההתאחדות את שמו של המועדון כבית"ר נורדיה ירושלים, מהסיבה שהקבוצה לא קיבלה את אישור מרכז בית"ר לשימוש בשם בית"ר בשם הקבוצה.
מי שהוביל את המהלך היה יו"ר מרכז בית"ר, אבנר קופל, שהיה גם מנהל השיווק של בית"ר ירושלים באותה עת.
עקב כך, שמה הרשמי של הקבוצה היה "אגודת ספורט נורדיה ירושלים", אך אוהדי הקבוצה המשיכו לקרוא לה "בית"ר נורדיה ירושלים", וגם על אביזרי העידוד ששיווקה הקבוצה היא נקראה בשם זה.
בסוף שנת 2015, אושרה במרכז בית"ר בקשתה של העמותה ושמה שונה ל"בית"ר נורדיה ירושלים" באופן רשמי.
במאי 2017 הוגשה תביעה מצד בית"ר ירושלים נגד הקבוצה, בטענה כי הקבוצה מפרה את זכויותיה בשמה ובסמליה, וכי אושרה שלא כדין על ידי מרכז הספורט הארצי בית"ר.
ביולי 2018 הגיעו שני הצדדים להסכמה על הסרת התביעה ומעבר לשיתופי פעולה בין המועדונים.
המועדון שם דגש על החזרת משפחות וילדים ליציע, ורוב הקהל של הקבוצה מורכב מאוהדי בית"ר ירושלים אשר התנגדו לתופעת הגזענות במשחקי הקבוצה בעקבות שורה של אירועי אלימות שהגיעה לשיאה בעונת 2012/2013, בעיקר בידי קבוצת האוהדים לה פמיליה.
בין אוהדי בית"ר המפורסמים שתומכים בבית"ר נורדיה ניתן למנות את שאנן סטריט (יוצר הסדרה התיעודית אהבת חיי על קבוצות האוהדים בישראל), גורי אלפי ושי נובלמן, אשר שימש גם ככרוז במשחקי הקבוצה.
מלך השערים בכל הזמנים של הקבוצה (נכון לסוף עונת 2024/2025) הוא אלעד אברמסון (61) וסגנו, שגם כבש את שערה הראשון של הקבוצה, הוא אביתר ברוכיאן (45).
מחלקת הנוער ובית הספר לכדורגל
ככלל, עמותת בית"ר נורדיה ירושלים מפעילה מפעלים חינוכיים והתנדבותיים, הרותמים את הספורט והכדורגל, למען חינוך הדור הבא, העצמת אוכלוסיות חלשות, והיכרות הדדית בין חלקים שונים באוכלוסייה ובחברה הירושלמית.
זאת, מתוך מטרה ברורה ליצור עתיד טוב יותר של שיתוף פעולה וכבוד ההדדי, בין מגוון תושביה של ירושלים, ולסייע בבניית פסיפס תרבותי שיקדם את כלל האוכלוסיות בירושלים.
בעונת 2016/2017 נפתחה מחלקת הנוער של הקבוצה.
בית הספר לכדורגל פועל במסגרת ארגון צו פיוס.
באפריל 2018 הגיעה הקבוצה להסכם עם אקדמיית הכדורגל של שחקן הכדורגל רונאלדיניו להקמת סניף בישראל ולהרחבת פעילות בתי הספר לכדורגל של הקבוצה.
במסגרת ביקורו בישראל אז, ביקר רונאלדיניו במתחם האימונים של הקבוצה בעמק הארזים.
בסופו של דבר לא יצא ההסכם לפועל, בעקבות חילוקי דעות בין הצדדים.
החל מעונת 2019/2020 משחקת מטעם המועדון גם קבוצת נוער, בסיום העונה הראשונה לפעילותה היא זכתה באליפות ליגת הנוער שפלה ועלתה לליגה הארצית ובעונת 2022/2023 היא עלתה לליגה הלאומית.
החל מעונת 2024/2025 קרויה קבוצת הנוער "בית"ר נורדיה נועם חבה ירושלים" על שמו של סמ"ר נועם חבה, שנפל בקרב ב-15 בפברואר 2024.
בית הספר לכדורגל לילדי שלווה
בעונת 2019/2020 פתח המועדון בשיתוף פעולה עם ארגון שלוה שתי קבוצות לילדים עם מוגבלויות.
במסגרת השת"פ פועלות שתי קבוצות רב גילאיות (9 עד 13) המכילות סה"כ 25 מילדות וילדי שלווה (קבוצות מעורבות) הסובלים מלקויות שונות (אוטיזם, פיגור שכלי, נכויות פיזיות, פגיעות פוסט טראומטיות ועוד).
את הקבוצות מדריך במסגרת אימון חד שבועי מאמן מטעם ובמימון בית"ר נורדיה (שחקן ליגת העל ובית"ר והפועל ירושלים בעבר), אשר גם מספקת את מדי האימון והציוד המקצועי, בעוד שלווה מספקת את האולם בו מתקיימת הפעילות.
עוד פרויקט שהחל בעונת 2019/2020 הוא שיתוף הפעולה עם מרכז ימק"א ירושלים אשר חרת על דגלו את האחווה הבין דתית ליהודים, נוצרים ומוסלמים.
בבית הספר לכדורגל של בית"ר נורדיה ירושלים וימק"א, מתאמנים בצוותא ילדים יהודים, מוסלמים ונוצרים מגילאי גן עד בי"ס יסודי.
הרעיון העומד מאחורי שיתוף הפעולה הזה, הוא האמונה שדרך הספורט והחוויה ניתן לגשר מעל לפערים תרבותיים וליצור עתיד טוב יותר לעיר ירושלים ולתושביה.
בית הספר לכדורגל בשכונת גילה
בית הספר לכדורגל של בית"ר נורדיה ירושלים בשכונת גילה, החל לפעול בשנת 2018, בשיתוף פעולה עם המרכז הקהילתי בגילה.
האימונים מתקיימים על מגרש דשא סינתטי בגודל קטרגל ומיועדת לגילאי 6–12. בבית הספר רשומים כ-150 ילדים המחלוקים לשמונה קבוצות: כיתות א' עד ו', קבוצת ילדות וקבוצה לילדי גן.
בנוסף לכדורגל, עוברים הילדים הרצאות בנושאים שמסביב לספורט: תזונה, חינוך לרעות, תחרותיות ועוד.
בית"ר רמלה הייתה קבוצת כדורגל ישראלית מהעיר רמלה, ששיחקה בליגה השנייה במשך 22 שנה ב-3 קדנציות, ב-2019, לאחר הפרישה מהאיחוד עם בית"ר תל אביב, הוקמה הקבוצה מחדש בשם מועדון ספורט רמלה וכיום היא משחקת בליגה ב'.
הקבוצה נוסדה בשנת 1951 ואירחה את משחקי הבית שלה באצטדיון העירוני ברמלה.
הקבוצה החלה את דרכה בליגה ג' מחוז דרום, שהייתה השלישית בחשיבותה בכדורגל הישראלי.
במאי 1957 הואשמה הקבוצה בשיתוף פעולה עם מכבי ירושלים, כדי לפגוע בסיכוי ההעפלה של סקציה נס ציונה לליגה ב'.
על פי האשמה מכבי ירושלים שילמה לבית"ר רמלה כדי לא להופיע למשחק נגדה ולקבל ניצחון טכני.
בעונת 1957/1958 העפילה לסיבוב הרביעי בגביע המדינה, והוגרלה לשחק נגד היריבה העירונית מכבי רמלה.
בסיום עונת 1958/1959 העפילה הקבוצה לליגה ב', ושיחקה במחוז דרום יחד עם שתי יריבות עירוניות, מכבי רמלה והפועל רמלה.
בסיום עונת 1962/1963 העפילה הקבוצה לליגה א' (ליגה שנייה) מהמקום השני.
ההישג הגבוה של הקבוצה היה המקום השלישי בבית הדרומי בעונת 1964/1965.
בשנת 1971, במסגרת דיוני ועדת עציוני, שחקרה שחיתויות והטיות תוצאות משחקים, הואשמה הקבוצה בניסיון לשחד שופט.
בנובמבר 1973 העפילה לשמינית גמר גביע המדינה.
בסיום עונת 1975/1976, עם הקמת הליגה הארצית בכדורגל, נשרה בית"ר רמלה לליגה השלישית.
בסיום עונת 1979/1980 העפילה הקבוצה לליגה הארצית, בה שיחקה בליגת המשנה במשך שבע עונות רצופות.
בשנים אלו אימנו את הקבוצה שחקני העבר שמואל רוזנטל (הישראלי הראשון שזכה לחוזה מקצועני באירופה), בתחילת עונת 1984/1985, ונחום סטלמך בשנים 1986/1987. באוקטובר 1984 חתם על חוזה בקבוצה בלם קבוצת הפועל ירושלים עלי עות'מאן.
זו הייתה הפעם הראשונה בתולדות מרכז בית"ר, ששחקן ערבי חתם בקבוצה המסונפת אליו.
לאחר ירידת ליגה חזרה בית"ר רמלה לליגה הארצית לאחר עונה, אך בסיום עונת 1988/1989 ירדה פעם נוספת לליגה השלישית.
הקבוצה שיחקה בליגה השלישית עד לעונת 1998/1999 במהלכה לא התייצבה למספר משחקים.
כתוצאה מכך היא ירדה ליגה ובהמשך התפרקה.
על בסיס הקבוצה הוקמה קבוצת עירוני רמלה שבשנת 2011 התמזגה לבית"ר תל אביב רמלה.
במאי 2019 האיחוד עם בית"ר תל אביב בוטל, ביוזמת ראש העירייה מיכאל וידל, שביקש להקים את בית"ר רמלה מחדש כקבוצה עצמאית.
הקבוצה החלה שוב את דרכה בליגה ג' בשם "מ.ס.
רמלה" (רשמית הקבוצה נקראת "מועדון ספורט כדורגל בגין רמלה (ע"ר)"), בסוף עונת 2020/2021 העפילה הקבוצה לליגה ב', לאחר שסיימה את העונה הרגילה ברצף של 15 ניצחונות ו-0 הפסדים.
במשחקי הפלייאוף השיגה הקבוצה 4 ניצחונות ותיקו אחד, כאשר משחק ההכרעה היה נגד הפועל נחלת יהודה אותה ניצחה בית"ר בתוצאה 2:0.
בית"ר ירושלים נשים הוא מועדון כדורגל ישראלי לכדורגל נשים מירושלים, אשר משחק בליגה הלאומית לכדורגל נשים ובגביע הלאומי לנשים.
המועדון מזוהה עם מועדון הכדורגל בית"ר ירושלים ומתאמן ומשחק בבסיס האימונים של הקבוצה במתחם בית וגן.
המועדון היה בין הראשונים שהוקמו בישראל, כאשר התאחדות הכדורגל הקימה את ליגת הנשים.
בגביע הנשים הישראלי, ההישג הטוב ביותר של המועדון היה בשנת 2000, שבו המועדון העפיל עד לשלב רבע הגמר.
המועדון שיחק בליגה עד 2007, למעט בעונת 2003/2004 כאשר בשל קשיים כלכליים המועדון פורק זמנית.
בעונת 2005/2006 המועדון סיים בתחתית טבלת הליגה והורד לליגה השנייה שהוקמה לעונה הבאה.
המועדון סיים במקום השני בליגה עונה לאחר מכן והיה אמור לעלות לליגה הבכירה.
עם זאת, הוחלט לבסוף על פירוק המועדון.
בשנת 2019 הוכרז על הקמת המועדון מחדש, זאת על מנת להשתתף בעונת 2019/2020 בליגה הלאומית לנשים.
עם זאת, כשלושה חודשים לאחר ההקמה, בעקבות החלטת ההתאחדות להציב את הקבוצה בליגה הארצית, המועדון חזר בו והחליט על הפסקת הפעילות.
שחקניות הקבוצה יצאו במאבק תקשורתי ממושך, אשר בסופו הוחלט כי הקבוצה תשוב לפעילות בליגה הארצית.
בתום עונתה הראשונה, 2019/2020, קבוצת הנשים העפילה לליגה הלאומית.
בשנה לאחר מכן, בעונת 2020/2021 סיימה הקבוצה במקום הרביעי לאחר עונה רצופת ניצחונות.
מלבד פעילותן על המגרש, קבוצת הנשים חורתת על דגלה שוויון וסובלנות לכלל הקבוצות בחברה הישראלית.
הקבוצה מורכבת מנשים דתיות, חילוניות, ערביות ויהודיות אשר משחקות ונלחמות יחד, על המגרש ומחוץ לו.
בין היתר, הקבוצה פועלת כנגד אלימות נגד נשים, למען בעלי מוגבלויות, ונלחמת כנגד גזענות ובעד קבלת האחר והאחרת.
בית"ר ירושלים היא קבוצת כדורגל חופים ישראלית מהעיר ירושלים, המשחקת בליגה הישראלית בכדורגל חופים.
צבעי התלבושת של הקבוצה הם שחור וצהוב.
בית"ר ירושלים נוסדה בשנת היווסדותה של ליגת הכדורגל חופים בשנת 2007 בשם "שווה שווה ירושלים" המארגן והממן העיקרי ובעלי הקבוצה מאז הקמתה הוא שחקן העבר של בית"ר ירושלים בכדורגל, שמוליק לוי.
כבר בעונה השנייה סיימה הקבוצה כסגנית אלופה, כשהפסידה 6:7 לאלופה נסיכי חדרה.
כמו כן סיימה הקבוצה פעם אחת במקום השלישי.
בשנים לאחר מכן לא הצליחה הקבוצה להתרומם ולהגיע לשלבי הגמר.
מאז 2010 קרויה הקבוצה "בית"ר ירושלים" ועונדת את סמל קבוצת הכדורגל של העיר.
הקהל של בית"ר ירושלים בכדורגל חופים מבוסס בעיקר על אוהדי בית"ר ירושלים בכדורגל.
ארגון האוהדים של הקבוצה "לה פמיליה" המוכר מענף הכדורגל, עוזר לקהל האוהדים בכל הקשור לעדכונים וחדשות, תמונות מהשטח, ואפשרויות הגעה למשחקים.
וניתן לראות התקהלות של הארגון ואוהדים רבים סביב הקבוצה במשחקיה, שאוהדים גם את קבוצת הכדורגל.
סגל לאליפות ישראל בכדורגל חופים לעונת 2025
מעודכן לאליפות ישראל בכדורגל חופים לעונת 2024
בעלים שמוליק לוי מאמן ראשי אנדריי אסולין מנכ"ל אביעד מזרחי מנהל הקבצה רן חלימי מנהל מדיה וצילום עוז ליברמן אחראי מדיה ועיצוב ניב סלטו אחראי לוגיסטיקה אילן אעודאי
ליגת בנק יהב בכדורגל חופים
בית"ר עירוני נהריה היא קבוצת כדורגל ישראלית מהעיר נהריה, המשחקת בליגה ב' צפון א'.
הקבוצה נוסדה בשנת 1962 ובעונתה הראשונה בליגה ג' סיימה במקום הראשון ועלתה לליגה ב'.
עד שנות ה-80', בית"ר שיחקה בליגה ב' ובליגה ג' והייתה בצילה של יריבתה העירונית, הפועל נהריה ששיחקה לרוב בליגה א' ובליגה הארצית.
העניינים בעיר נהריה השתנו כשבעונת 1981/1982 כשהפועל נהריה ירדה לליגה ב' ובעונת 1984/1985 בית"ר נהריה עשתה היסטוריה כשעלתה לראשונה בתולדותיה לליגה א'.
בעונתם הראשונה בליגה א' (1985/1986) סיימה הקבוצה במקום השני והעפילה למשחקי הפלייאוף במסגרתם ניצחה את הפועל ראשון לציון (2-2, 2-1) ורשמה עליית ליגה שני ברציפות, לליגה הארצית, אז הליגה השנייה.
בית"ר שיחקה בליגה הארצית עונה אחת בלבד אחרי שניצחו רק ארבעה משחקים באותה עונה וסיימו במקום הלפני אחרון וירדו חזרה לליגה א'.
עונה לאחר מכן השלימה ירידת ליגה שנייה ברציפות, לליגה ב'.
ב-1995 הודיעה הקבוצה על הפסקת פעילותה.
בית"ר נהריה הוקמה מחדש בשנת 2007 ובתוך עונה עלו לליגה ב'.
בעונת 2012/2013, סיימה במקום הראשון שהפער מהמקום השני עמד על 13 נקודות ועלתה לליגה א'.
בעונת 2014/2015, סיימה הקבוצה במקום ה-15 וירדה חזרה לליגה ב'.
בעונת 2019/2020 שיחקה בית"ר נהריה בליגה ב' (צפון א') וסיימה במקום ה-7 בטבלה מתוך 16 קבוצות.
בעונת 2022/2023 סיימה הקבוצה במקום ה-6 ונשארה לעוד עונה בליגה ב' (צפון א').
קבוצת הכדורגל בית"ר עירוני קריית גת, הוא מועדון כדורגל עירוני, בקריית גת.
המועדון משחק כיום בליגה ב' מחוז דרום.
המועדון נוסד בשנת 1970 והצטרף לאגודת הספורט בית"ר.
המועדון החל לשחק בליגה ד' מחוז גזר.
ונשרה שוב, אחרי 2 עונות.
בשנים 1999/2000 הקבוצה התקדמה שתי ליגות בשנתיים והגיעה לליגה א'.
לאורך השנים, המקום הגבוה ביותר אליו הגיע המועדון הוא המקום השישי בליגה א' (הליגה השלישית).
עד 2006 היו בקריית גת, שני מועדוני כדורגל: מכבי קריית גת וביתר קריית גת ששיחקה בליגה א'.
לאחר עונה זו, המועדון התמזג עם מכבי ופורק.
בספטמבר 2016 הוקם המועדון מחדש בבעלות העירייה, והשתתף בעונת 2016/2017 בליגה ג' (מחוז דרום) הקבוצה סיימה במקום השני ונשארה בליגה ג'.
כעבור שנה זכה המועדון בליגה ג' דרום, ועלה לליגה ב' דרום ב'.
בית-2 היא תוכנית ריאליטי רוסית, שמשודרת בערוץ יו מ-19 באפריל 2021 ושודרה בעבר בערוץ THT במהדורות הערב מ-11 במאי 2004 עד 30 בדצמבר 2020, בשעות היום ובבוקר מהדורות Lite/Live מ-18 בפברואר 2008 עד 20 באוקטובר 2009 ומ-20 באוקטובר 2010 עד 31 בדצמבר 2020.
בית-2 היא תוכנית הריאליטי הארוכה ביותר בהיסטוריה, והיא המשך לתוכנית הריאליטי "בית" ששודרה בעבר.
התוכנית הראשונה "בית" הופיעה על המסך ב-1 ביולי 2003. ממציא הרעיון היה ולרי קומיסרוב .
זוגות נשואים בנו בית, שבגמר הפרויקט הוגרל ביניהם באמצעות הצבעת צופים.
המארחים של העונה הראשונה של הפרויקט היו ניקולאי בסקוב וסבטלאנה חורקינה.
הגמר של התוכנית התקיים ב-1 בנובמבר 2003 והנחה אותו דמיטרי נאגייב.
בית"ר לוד הייתה קבוצת כדורגל ישראלית מהעיר לוד, שבשיאה שיחקה במשך 6 עונות בליגת המשנה דאז, ליגה א', מ-1964 ועד 1971. בהמשך שיחקה בליגות הנמוכות יותר והתנדנדה בין הליגה הרביעית לחמישית, עד שהתפרקה ב-1998.
מועדון הכדורגל בית"ר לוד הוקם בשנת 1952, והצטרף לליגה ג'.
הקבוצה המקורית בשנות ההקמה, הייתה קבוצה המורכבת מעולים חדשים שעלו לישראל מצפון אפריקה בשנים הללו, שם הכדורגל היה משחק פופולרי ואותו הם הביאו איתם לישראל.
בעונת 1957/1958 החל להתחלף דור השחקנים ודור המייסדים של הקבוצה שפרש, הוחלף בדור חדש, שהעלה את הקבוצה לליגה ב' דרך הפלייאוף.
אולם הקבוצה נשארה בליגה ג', עקב כך שההתאחדות לכדורגל החליטה על הקפאת העליות והירידות בליגות בעונה זו, כיוון שהיו חשדות למכירת משחקים.
בסוף העונה שלאחר מכן 1958/1959, הקבוצה העפילה לליגה ב', כאשר הליגה השלישית הורחבה ל-64 קבוצות.
לאחר 5 עונות של התבססות בליגה ב', העפילה הקבוצה בסיום עונת 1963/1964 מליגה ב' דרום א', לליגה א' דרום - ליגת המשנה בשנים הללו.
במהלך שנותיה בליגה השנייה התמודדה הקבוצה על הישארות בליגה, והישג השיא שלה היה בעונת 1969/1970, אותה סיימה במקום העשירי.
בשנים אלו גם התמודדה הקבוצה בדרבי נגד היריבה העירונית, הפועל לוד, שהייתה איתה באותה ליגה, ואף העפילה לליגה הלאומית לתקופה קצרה.
לאחר מכן, 1970/1971, חזרה הקבוצה לליגה השלישית אחרי שסיימה במקום ה-16 והאחרון, עם 3 ניצחונות בלבד ו-15 נקודות ב-30 משחקים.
בעונת 1975/1976 המועדון סיים בתחתית ליגה ב' דרום א' וירד לליגה ג', שהפכה לליגה החמישית בישראל אחרי הקמת הליגה הארצית.
בהמשך התנדנדה הקבוצה בין הליגה הרביעית לחמישית בישראל, עד שב-1998 - פורקה הקבוצה.
בית-אל, שפירושו 'הבית של אל' או 'בית אלוהים' בעברית, פיניקית וארמית, נחשב על ידי אחדים כשם של אל או היבט של אל בכמה טקסטים עתיקים במזרח התיכון המתוארכים לתקופות האשוריות, הפרסיות, וההלניסטיות.